**รองปลัดเทศบาลตำบลห้วยยอด นำคณะส่งข้าราชการ โอนย้ายรับตำแหน่งใหม่ ณ เทศบาลตำบลท่างิ้ว**

วันนี้ (2 พ.ค.65) เวลา 10.30น. ที่เทศบาลตำบลท่างิ้ว นางสาวแพรวนภา ผลาวรรณ์ รองปลัดเทศบาลตำบลห้วยยอด นำคณะเดินทางไปส่งนางสาวสุภาวดี สงหนู นักจัดการงานทั่วไปปฏิบัติการ สังกัดกองการศึกษา เทศบาลตำบลห้วยยอด ในโอกาสเดินทางโอนย้ายไปดำรงตำแหน่ง นักทรัพยากรบุคคลปฏิบัติการ สำนักปลัด เทศบาลตำบลท่างิ้ว โดยมี จ่าเอกชัยยัณห์ แก่นจันทร์ หัวหน้าสำนักปลัดเทศบาล นางยินดี ส่งแสง ผู้อำนวยการกองคลัง นางนงนาถ เอียดชูทอง หัวหน้าศูนย์พัฒนาเด็กเล็กฯ พร้อมด้วยพนักงานเทศบาล พนักงานจ้าง เทศบาลตำบลห้วยยอด ร่วมเดินทางไปส่งและแสดงความยินดีด้วย

ในการนี้ นายประสิทธิ์ แซ่ส่อ นายกเทศมนตรีตำบลท่างิ้ว ได้กล่าวต้อนรับคณะ และร่วมแสดงความยินดี กับนางสาวสุภาวดี สงหนู ที่ได้ย้ายมาดำรงตำแหน่งในภูมิลำเนาบ้านเกิด และจะได้มีโอกาสร่วมทำงานโดยการนำความรู้ความสามารถมาพัฒนาเทศบาลฯให้มีความเจริญก้าวหน้า ซึ่งมีคณะผู้บริหาร สมาชิกสภาเทศบาล หัวหน้าส่วนราชการ พนักงานเทศบาล และเจ้าหน้าที่ที่เกี่ยวข้องให้การต้อนรับเป็นอย่างดี

อนึ่ง นางสาวสุภาวดี สงหนู ได้ย้ายจากเทศบาลนครเกาะสมุย อำเภอเกาะสมุย จังหวัดสุราษฎร์ธานี ตำแหน่งเจ้าพนักงานธุรการปฏิบัติงาน มาดำรงตำแหน่งดังกล่าว สังกัดกองคลัง เทศบาลตำบลห้วยยอด เมื่อวันที่ 3 ตุลาคม 2559 จากนั้นเมื่อวันที่ 1 ตุลาคม 2561 ได้ย้ายเปลี่ยนสายงานจากตำแหน่งดังกล่าวมาเป็นนักจัดการงานทั่วไปปฏิบัติการ สังกัดกองการศึกษา เทศบาลตำบลห้วยยอด และวันที่ 2 พฤษภาคม 2565 ย้ายมาดำรงตำแหน่งนักทรัพยากรบุคคลชำนาญการ สังกัดสำนักปลัด เทศบาลตำบลท่างิ้ว

พิมมาส จันทร์ผ่อง/นักประชาสัมพันธ์ชำนาญการ